WоrldSkіlls — проста ідэальная пляцоўка для абмену ведамі, вопытам і найлепшымі практыкамі ўдасканалення сістэмы падрыхтоўкі кадраў. Мы атрымалі доступ да самых сучасных кваліфікацый і бачым, куды нам варта рухацца, каб нашы навучэнцы, маладыя рабочыя адпавядалі выклікам сучаснасці. Патрабуецца больш гнуткая, больш прадуманая сувязь з работадаўцамі, якія павінны быць не толькі спажыўцамі кадраў, але саўдзельнікамі адукацыйнага працэсу. Абвінавачанні ў тым, што сістэма адукацыі не паспявае за рынкам працы, што яна кансерватыўная, несправядлівыя. Проста ў нас не заўсёды ёсць доступ да інфармацыі пра тое, што адбываецца ў рэальным сектары эканомікі, якая новая тэхналогія з'явілася. Таму работадаўцы павінны быць у звязцы з тымі, хто рыхтуе для іх кадры, удзельнічаць у фарміраванні матэрыяльна-тэхнічнай базы і фінансаванні ўстаноў адукацыі.